《题延庆寺 其二》
宋代·范坦

寺阁涵虚跨碧潭，菰蒲枫柳认江南。侍臣家世俱游此，雁叙题名在壁龛。

作者简介：宋洛阳人，字伯履。范子奇子。工画山水、花鸟。以父任历开封府推官、左司员外郎。赐进士第，权起居舍人。使辽复命，具语录以献，徽宗善之，命后奉使者视为式，迁知开封府。徽宗政和中，累官户部侍郎。张商英罢相，言者论坦多与之合，贬黄州团练副使，安置韶州。后复徽猷阁待制。卒年六十二。